́че же ѡсѣнѝ и ѡградѝ покро́вомъ твои́мъ, милосе́рдая мт҃и, бл҃гочести́вѣйшаго госуда́ря на́шего, імпера́тора нікола́я алеѯа́ндровича, и ве́сь ца́рствующій до́мъ єгѡ̀:ѿженѝ ѿ негѡ̀ мл҃твами твои́ми вся́каго врага̀ и супоста́та, утвердѝ житіѐ єгѡ̀ въ ми́рѣ и тишинѣ̀, да и мы̀ всѝ ти́хое и безмо́лвное житіѐ поживе́мъ во вся́комъ бла́зѣ, бл҃гоче́стіи и чистотѣ̀:удержа́ви ца́рство єгѡ̀, во є́же бы́ти въ не́мъ црс̑тву хрс̑то́ву:упра́ви пути̂ и совѣ́ты єгѡ̀, да возсія́етъ во дне́хъ єгѡ̀ пра́вда и мно́жество ми́ра, и да возра́дуется се́рдце єгѡ̀ ѡ су́щихъ въ держа́вѣ єгѡ̀, я́коже се́рдце ѻтца̀ ѡ ча́дѣхъ свои́хъ веселя́щася:на сопроти̂вныя же и лука́внующыя въ сердца́хъ свои́хъ послѝ предъ̑ лице́мъ єгѡ̀ тре́петъ, да понѐ стра́хомъ вразумя́тся и преста́нутъ ѿ лука́вствъ и противле́ній свои́хъ